Oscar: Hierdie borgvoorwaardes is verligOscar Pistorius. Foto: Werner Beukes/Sapa Sommige borgaansoekvoorwaardes wat op die atleet en moordverdagte Oscar Pistorius van toepassing was, is Donderdag deur die Pretoriase hooggeregshof ter syde gestel. Dié voorwaardes hou verband met sy teenwoordigheid by sy huis by die Silverwoods-landgoed in Pretoria en dat hy twee keer per week by die Brooklyn-polisiestasie moet aanmeld. Regter Bert Bam het gesê dié voorwaardes is nie in die hofbevel van 22 Februarie aangedui nie. “Hierdie twee voorwaardes kan ignoreer word,” het Bam gesê. Bam het ook beslis dat Pistorius onder beheerde omstandighede oorsee mag reis. Pistorius, wat op 14 Februarie in hegtenis geneem is nadat Steenkamp in sy huis in Pretoria doodgeskiet is, was nie vir die appèlaansoek in die hof nie. Pistorius het appèl aangeteken teen die beperking dat hy nie sy huis mag besoek nie, en het aangevoer dat besoeke aan die polisiestasie hom onnodiglik tot die kriminele regstelsel blootstel.